P r e d k l a d a c i a   s p r á v a

k návrhu na vypovedanie Dohovoru medzi vládou Československej socialistickej republiky a vládou Cyperskej republiky o spolupráci  v oblasti zdravotníctva, podpísaného v Nikózii  dňa  29. júna 1972

Dvojstranné zmluvné vzťahy medzi Slovenskou republikou a Cyperskou republikou v oblasti zdravotníctva upravuje Dohovor medzi vládou Československej socialistickej republiky a vládou Cyperskej republiky o spolupráci  v oblasti zdravotníctva  (č.4/1974 Zb. ), ktorý nadobudol platnosť 25. mája 1973.
Dohovor obsahuje článok 10 v ktorom sa hovorí, že nevyhnutné liečenie pri akútnom ochorení alebo pri úraze sa pre občanov Cyperskej republiky poskytuje bezplatne. Plnenie tohto Dohovoru zaťažuje štátny rozpočet Slovenskej republiky (kapitolu MZ SR). 
Vzhľadom  na zásadné sociálne, politické a ekonomické zmeny v Slovenskej republike, ako aj vzhľadom na prebiehajúce reformy v rezorte zdravotníctva a zmeny v systéme poskytovania aj financovania zdravotnej starostlivosti, je pre Slovenskú republiku ďalej neúnosné poskytovať občanom Cypru zdravotnú starostlivosť bezplatne, t.j. hradiť jej náklady zo štátneho rozpočtu SR, preto MZ SR postupne vypovedáva medzinárodné dokumenty tohto charakteru. Na ilustráciu uvádzame, že v roku 2001 predstavovali náklady na uhradenie lekárskej starostlivosti na základe medzinárodných zmlúv obsahujúcich články o poskytovaní bezplatnej lekárskej starostlivosti čiastku 2.851 322 Sk, ktorá musela byť ministerstvom uhradená.
Dohovor možno vypovedať v päťročných intervaloch, šesť mesiacov pred uplynutím cyklu, t.j. do 25.11. 2002.
	Na základe uvedených skutočností Ministerstvo zdravotníctva Slovenskej republiky predkladá vláde Slovenskej republiky návrh na vypovedanie Dohovoru medzi vládou Československej socialistickej republiky a vládou Cyperskej republiky o spolupráci  v oblasti zdravotníctva, podpísaného v Nikózii dňa 29. júna 1972 vo vzájomných vzťahoch medzi Slovenskou republikou a Cyperskou republikou.
	Vypovedanie horeuvedeného Dohovoru nemá nijaký environmentálny vplyv, vplyv na zamestnanosť, ani negatívny dopad na štátny rozpočet